|  |
| --- |
| **DUOMENŲ TVARKYMO SUTARTIS** |
| 2025 m. gegužės 8 d. Nr. SUTARTIES NUMERIS |
| Vilnius |
|  |
| **UAB „GRINDA”,** juridinio asmens kodas 120153047, adresas Eigulių g. 32, LT-03150 Vilnius, Lietuva, duomenys kaupiami ir saugomi Lietuvos Respublikos juridinių asmenų registre, atstovaujama direktoriaus Jono Davidavičiaus (toliau – **Duomenų valdytojas**), |
| ir |
| **PAVADINIMAS**, juridinio asmens kodas KODAS, adresas ADRESAS, atstovaujama direktoriaus VARDAS, PAVARDĖ (toliau – **Duomenų tvarkytojas**), |
| toliau Duomenų valdytojas ir Duomenų tvarkytojas kartu vadinami **Šalimis**, o kiekvienas iš jų atskirai – **Šalimi**, |
| **ATSIŽVELGDAMOS Į TAI, KAD**: |
| 1. Duomenų tvarkytojas teikia Nr. 2491. Degalų apskaitos ir transporto kontrolės sistema paslaugas Duomenų valdytojui, pagal sutartį (toliau – **Paslaugų sutartis**); |
| 1. Paslaugų teikimo pagrindu, Duomenų tvarkytojas tvarko Duomenų valdytojo turimus asmens duomenis; |
| 1. Šalys yra suinteresuotos, kad būtų užtikrinta Duomenų valdytojo asmens duomenų apsauga; |
| Šalys sudaro šią duomenų tvarkymo sutartį ir susitaria (toliau – **Sutartis**): |
| 1. **SUTARTIES DALYKAS** |
| * 1. Duomenų tvarkytojas įsipareigoja tvarkyti asmens duomenis laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – **Reglamentas**) ir kitų taikomų teisės aktų, ir Duomenų valdytojo nurodymų. |
| * 1. Sutartyje vartojamos sąvokos suprantamos taip, kaip jos apibrėžtos Reglamente ir kituose taikomuose asmens duomenų apsaugą reglamentuojančiuose teisės aktuose. |
| * 1. Aiškumo tikslais Šalys patvirtina, kad ši Sutartis netaikoma tiems asmens duomenims, kuriuos Duomenų tvarkytojas tvarko pats veikdamas kaip duomenų valdytojas. |
| 1. **DUOMENŲ TVARKYMO TIKSLAI, APIMTIS IR TRUKMĖ** |
| * 1. Duomenų valdytojas paveda Duomenų tvarkytojui tvarkyti Duomenų valdytojo asmens duomenis tiek, kiek tai būtina Paslaugų sutarčiai vykdyti. |
| * 1. Duomenų tvarkymo tikslai, Duomenų subjektų kategorijos ir tvarkomi asmens duomenys, prie kurių Duomenų tvarkytojas turi ar gali turėti prieigą, pateikiami Sutarties priede Nr. 1. |
| * 1. Duomenų tvarkytojas turi teisę tvarkyti asmens duomenis tol, kol tai yra būtina Duomenų valdytojo nustatytiems tikslams įgyvendinti. Jeigu, Duomenų valdytojo nuomone, duomenų tvarkymo tikslai yra nebeaktualūs ir nebereikalingi, Duomenų tvarkytojas turi iš karto nutraukti asmens duomenų tvarkymo veiksmus. |
| 1. **ŠALIŲ ĮSIPAREIGOJIMAI** |
| * 1. Duomenų tvarkytojas, tvarkydamas asmens duomenis Duomenų valdytojo vardu, įsipareigoja: |
| * + 1. tvarkyti asmens duomenis tik pagal Duomenų valdytojo pateiktus rašytinius nurodymus, įskaitant nurodymus, išdėstytus šioje Sutartyje ir jos prieduose, išskyrus atvejus, kai taikomi teisės aktai nustato kitaip. Tokiu atveju, prieš pradėdamas tvarkyti asmens duomenis, Duomenų tvarkytojas, kiek tai leidžia teisės aktai, privalo informuoti Duomenų valdytoją apie tokį teisinį reikalavimą. Jei Duomenų tvarkytojas neturi nurodymų, kaip tvarkyti asmens duomenis konkrečioje situacijoje, arba, jei koks nors nurodymas pažeidžia arba galėtų pažeisti taikomą duomenų apsaugos teisės aktą, arba kai Duomenų tvarkytojas kitaip turi tvarkyti duomenis be Duomenų valdytojo rašytinių nurodymų, tačiau teisės aktų reikalavimo pagrindu, Duomenų tvarkytojas privalo nedelsdamas apie tai raštu informuoti Duomenų valdytoją; |
| * + 1. tvarkydamas asmens duomenis veikti pagal Reglamentą ir kitų taikytinų asmens duomenų apsaugą reglamentuojančių teisės aktų reikalavimus; |
| * + 1. tvarkyti su visų kategorijų su asmens duomenų tvarkymo veikla, vykdoma Duomenų valdytojo vardu, susijusius įrašus; |
| * + 1. tvarkyti asmens duomenis tinkamai ir tiksliai, tik tiek, kiek būtina duomenų tvarkymo tikslams pasiekti. Netvarkyti asmens duomenų kitais tikslais, kuriais tvarkyti asmens duomenų neįgaliojo Duomenų valdytojas; |
| * + 1. atsižvelgdamas į techninių galimybių išsivystymo lygį, įgyvendinimo sąnaudas bei duomenų tvarkymo pobūdį, aprėptį, kontekstą ir tikslus, taip pat duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, įgyvendinti tinkamas technines ir organizacines priemones, kad būtų užtikrintas pavojų atitinkančio lygio asmens duomenų saugumas. Duomenų tvarkytojas įsipareigoja įgyvendinti visas teisės aktuose bei kompetentingų duomenų apsaugos institucijų nustatytas ar rekomenduojamas technines ir organizacines saugumo priemones, įskaitant ir tas, kurios yra taikomos pagal gerąją praktiką. Duomenų valdytojui paprašius, Duomenų tvarkytojas įsipareigoja pateikti informaciją apie tai, kokias technines ir organizacines saugumo priemones taiko asmens duomenų saugumui užtikrinti, taip pat, jeigu Duomenų valdytojas paprašytų, įgyvendinti Duomenų valdytojo nuomone trūkstamas saugumo priemones; |
| * + 1. laikytis šioje Sutartyje nustatytų subtvarkytojo pasitelkimo sąlygų; |
| * + 1. sužinojus apie bet kokį atsitiktinį ar neleistiną asmens duomenų atskleidimą, pakeitimą, sunaikinimą, saugojimą, praradimą ar kitokį tvarkymą arba be leidimo gautą prieigą, apie tai informuoti Duomenų valdytoją, nebent tai draustų atlikti teisės aktai, Sutartyje nustatyta tvarka; |
| * + 1. netvarkyti asmens duomenų ilgiau negu bus būtina juos tvarkyti, siekiant įgyvendinti Duomenų valdytojo nustatytus duomenų tvarkymo tikslus. Duomenų valdytojo prašymu arba Šalims nutraukus bendradarbiavimą, Duomenų tvarkytojas įsipareigoja tokiu pačiu formatu kaip ir gavo kuo greičiau grąžinti Duomenų valdytojui visus asmens duomenis arba ištrinti esamas jų kopijas Duomenų valdytojo pasirinkimu ir patvirtinti tai raštu; |
| * + 1. užtikrinti, kad asmens duomenis tvarkyti įgalioti asmenys būtų įsipareigoję užtikrinti konfidencialumą arba jiems būtų taikoma atitinkama įstatais nustatyta konfidencialumo prievolė. Duomenų tvarkytojas privalo raštu įpareigoti savo darbuotojus, kurie tvarkys asmens duomenis laikyti visus asmens duomenis konfidencialia informacija ir nenaudoti asmens duomenų jokiais kitais tikslais, išskyrus jų tvarkymą Duomenų valdytojo vardu, tiek, kiek tai būtina paslaugai suteikti. Duomenų tvarkytojas įsipareigoja pateikti savo darbuotojams instrukcijas dėl teisės aktuose nustatytų asmens duomenų tvarkymo reikalavimų. Duomenų tvarkytojas įsipareigoja supažindinti savo darbuotojus su instrukcijomis dėl Duomenų valdytojo asmens duomenims taikomų tvarkymo reikalavimų, nustatytų šioje Sutartyje, jos prieduose, pakeitimuose ar bet kokiuose kituose Šalių susitarimuose. Pasikeitus teisės aktuose, šioje Sutartyje, jos prieduose, pakeitimuose ar bet kokiuose kituose Šalių susitarimuose nustatytiems asmens duomenų tvarkymo reikalavimams, Duomenų tvarkytojas įsipareigoja nedelsiant pateikti savo darbuotojams atnaujintas instrukcijas; |
| * + 1. imtis priemonių, siekiant užtikrinti, kad bet kuris jam pavaldus fizinis asmuo, galintis susipažinti su asmens duomenimis, jų netvarkytų, išskyrus atvejus, kai duodami nurodymai juos tvarkyti; |
| * + 1. pateikti Duomenų valdytojui visą informaciją, būtiną siekiant įrodyti, kad vykdomos šioje Sutartyje nustatytos prievolės, ir sudaryti sąlygas bei padėti Duomenų valdytojui arba kitam Duomenų valdytojo įgaliotam auditoriui atlikti auditą, įskaitant patikrinimus. Duomenų valdytojas arba kitas Duomenų valdytojo įgaliotas auditorius audito arba patikrinimo metu gali, įskaitant, bet neapsiribojant, reikalauti pateikti atsakymus į raštu arba žodžiu pateiktus klausimus, reikalauti pateikti dokumentus ar kitą informaciją, pagrindžiančius atitiktį šioje Sutartyje arba teisės aktuose nustatytiems duomenų apsaugos reikalavimams, apklausti Duomenų tvarkytojo darbuotojus ar kitus asmenis, Duomenų tvarkytojo įgaliotus tvarkyti asmens duomenis; |
| * + 1. atsižvelgdamas į asmens duomenų tvarkymo pobūdį, taikydamas tinkamas technines ir organizacines priemones, padėti Duomenų valdytojui įvykdyti Duomenų valdytojo prievolę atsakyti į prašymus pasinaudoti visomis duomenų subjekto teisėmis. Duomenų tvarkytojas, gavęs Duomenų subjekto prašymą pasinaudoti duomenų subjekto teisėmis, privalo nedelsiant perduoti tokį prašymą Duomenų valdytojui. Duomenų tvarkytojas taip pat turi teikti Duomenų valdytojui visą būtiną informaciją ar atlikti kitus su duomenų subjekto prašymu susijusius veiksmus, kai šie veiksmai yra būtini tinkamam prašymo pasinaudoti duomenų subjekto teisėmis įvykdymui; |
| * + 1. padėti Duomenų valdytojui užtikrinti su duomenų saugumu, poveikio duomenų apsaugai vertinimu ir išankstinėmis konsultacijomis susijusių prievolių (Reglamento 32‑36 straipsniai) laikymąsi, atsižvelgdamas į asmens duomenų tvarkymo pobūdį ir Duomenų tvarkytojo turimą informaciją. Tokia pagalba, be kita ko, apima visos informacijos, būtinos tinkamam su duomenų saugumu, poveikio duomenų apsaugai vertinimu ir išankstinėmis konsultacijomis susijusių prievolių (Reglamento 32‑36 straipsniai) vykdymui pateikimą, bendradarbiavimą mažinant poveikį duomenų apsaugai, priežiūros institucijos rekomendacijų vykdymą ir kitus veiksmus, būtinus užtikrinti su duomenų saugumu, poveikio duomenų apsaugai vertinimu ir išankstinėmis konsultacijomis susijusių prievolių (Reglamento 32‑36 straipsniai) laikymąsi. |
| * 1. Duomenų valdytojas įsipareigoja: |
| * + 1. instrukcijas dėl asmens duomenų tvarkymo bendrais atvejais Duomenų tvarkytojui pateikti raštu, nebent situacijos aplinkybės reikalautų kitokios formos. Instrukcijos, duotos kitokia forma nei raštu, bus Duomenų valdytojo patvirtintos raštu, jeigu Duomenų tvarkytojas to paprašys; |
| * + 1. teikti tik teisėtus, atitinkančius Reglamento reikalavimus, nurodymus Duomenų tvarkytojui; |
| * + 1. bendradarbiauti su Duomenų tvarkytoju ir užtikrinti sklandžią Duomenų tvarkytojo prieigą prie Duomenų valdytojo asmens duomenų; |
| * + 1. bendradarbiauti įgyvendinant Duomenų subjektų teises ir operatyviai informuoti Duomenų tvarkytoją, jeigu Duomenų subjektas pateiktų prašymą dėl jo tvarkomų asmens duomenų ištaisymo, duomenų tvarkymo sustabdymo arba duomenų sunaikinimo. |
| 1. **DUOMENŲ TVARKYTOJO TEISĖ PASITELKTI DUOMENŲ SUBTVARKYTOJUS** |
| * 1. Duomenų tvarkytojas turi teisę pasitelkti trečiąsias šalis asmens duomenims tvarkyti (subtvarkytojai) tik su išankstiniu rašytiniu Duomenų valdytojo sutikimu kiekvieno atskiro tokio subtvarkytojo pasitelkimo atveju. Duomenų valdytojas suteikia leidimą šios Sutarties priede Nr. 2 nurodytiems duomenų subtvarkytojams. Duomenų tvarkytojas užtikrina, kad su visais pasitelktais duomenų subtvarkytojais būtų sudarytos duomenų tvarkymo sutartys, atitinkančios šioje Sutartyje nustatytus reikalavimus. Duomenų valdytojo prašymu Duomenų tvarkytojas nepagrįstai nedelsdamas ir nemokamai turi pateikti tokių susitarimų kopijas, arba jų išrašus, jeigu tai neprieštarauja Duomenų tvarkytojo konfidencialumo įsipareigojimams, taikomiems Duomenų subtvarkytojo atžvilgiu. Duomenų tvarkytojas prisiima atsakomybę ir užtikrina, kad Duomenų subtvarkytojai laikysis visų šios Sutarties nuostatų. Duomenų tvarkytojui norint pakeisti pasitelktą Duomenų subtvarkytoją kitu, jis turi nedelsdamas pranešti apie tai Duomenų valdytojui. |
| * 1. Duomenų tvarkytojas visiškai atsako už subtvarkytojų veiksmus ar neveikimą, kaip nurodyta Sutarties 7 skirsnyje. |
| 1. **PRANEŠIMAS DUOMENŲ VALDYTOJUI APIE ASMENS DUOMENŲ PAŽEIDIMĄ** |
| * 1. Duomenų tvarkytojas, paaiškėjus galimam asmens duomenų pažeidimui, privalo imtis Sutarties 5.2–5.6 punktuose nustatytų veiksmų. |
| * 1. Duomenų tvarkytojas nedelsdamas, bet ne vėliau kaip per 24 valandas nuo galimo pažeidimo paaiškėjimo momento, turi apie tai pranešti Duomenų valdytojui, raštu pateikdamas pranešimą, kuriame nurodyta 5.2.1 papunktyje nustatyta informacija, kiek tos informacijos įmanoma pateikti tuo metu, taip pat teikti Duomenų valdytojui 5.2.1 papunktyje nurodytą informaciją, jei ji nebuvo pateikta per šiame punkte nurodytą terminą nedelsiant po jos paaiškėjimo, bet ne vėliau kaip per 48 valandas nuo galimo pažeidimo paaiškėjimo momento. Pranešime turi būti: |
| * + 1. aprašytas asmens duomenų saugumo pažeidimo pobūdis, įskaitant, jeigu įmanoma, atitinkamų duomenų subjektų kategorijas ir apytikslį skaičių, taip pat atitinkamų asmens duomenų įrašų kategorijas ir apytikslį skaičių; |
| * + 1. nurodytas kontaktinio asmens, galinčio suteikti daugiau informacijos, vardas bei pavardė (pavadinimas) ir kontaktiniai duomenys; |
| * + 1. aprašytos tikėtinos asmens duomenų saugumo pažeidimo pasekmės; |
| * + 1. aprašytos priemonės, kurių ėmėsi arba pasiūlė imtis Duomenų tvarkytojas, kad būtų pašalintas asmens duomenų saugumo pažeidimas, įskaitant, kai tinkama, priemones galimoms neigiamoms jo pasekmėms sumažinti. |
| * 1. Jei informacijos nėra įmanoma pateikti Duomenų valdytojui Sutarties 5.2 punkte nustatytais terminais, Duomenų tvarkytojas privalo nedelsiant raštu pagrįsti vėlavimo priežastis ir pridėti jas patvirtinančius įrodymus, jei būtina. |
| * 1. Duomenų tvarkytojas turi kuo greičiau imtis priemonių pašalinti pažeidimus ir (ar) sumažinti ar pašalinti jų pasekmes, siekiant atkurti padėtį, kuri buvo prieš pažeidimą. |
| * 1. Duomenų tvarkytojas turi išsaugoti esamos situacijos, susijusios su galimu pažeidimu, įrodymus, kad vėliau naudojant technines ir organizacines priemones (pvz., duomenų srauto ir prisijungimų analizės įrankius ar kt.) būtų galima tirti pažeidimą. |
| * 1. Šalys turi bendradarbiauti tiriant pažeidimą ir teikti informaciją, reikšmingą pažeidimo nustatymui ar (ir) dėl pažeidimo atsiradusių ar gresiančių neigiamų pasekmių sumažinimui ar kelio užkirtimui. |
| 1. **ASMENS DUOMENŲ PERDAVIMAS** |
| * 1. Duomenų tvarkytojas, be išankstinio Duomenų valdytojo rašytinio leidimo, negali perduoti asmens duomenų už Europos Ekonominės Erdvės ribų ar tarptautinėms organizacijoms. Duomenų valdytojas suteiks sutikimą konkrečioms valstybėms ir teritorijoms. Duomenų tvarkytojas privalo laikytis visų pagrįstų Duomenų valdytojo nurodymų, susijusių su asmens duomenų tvarkymu tokiose valstybėse ar teritorijose. Jei pagal šią Sutartį asmens duomenys yra perduodami į trečiąsias valstybes, toks perdavimas yra galimas tik jei yra naudojamos standartinės duomenų apsaugos sąlygos, patvirtintos Europos Komisijos (*Standard Contractual Clauses, SCCs*) arba gavėjo atžvilgiu yra priimtas Europos Komisijos sprendimas dėl tinkamumo. Jei asmens duomenys yra perduodami trečiajai valstybei, kurios atžvilgiu nėra priimtas Europos Komisijos sprendimas dėl tinkamumo, Duomenų tvarkytojas, gavęs raštišką Duomenų valdytojo sutikimą dėl tokio duomenų perdavimo, užtikrina tinkamą, proporcingą asmens duomenų apsaugą, kuri būtina pagal Reglamentą. |
| 1. **ATSAKOMYBĖ** |
| * 1. Nepaisant Paslaugų sutartyje numatytų atsakomybės apribojimų (jei tokių būtų), įvykus asmens duomenų saugumo pažeidimui, kurį lėmė Duomenų tvarkytojo vykdomas neteisėtas, vykdytas be pagrindo arba aplaidus asmens duomenų tvarkymas, arba Duomenų tvarkytojui kitaip pažeidus šią Sutartį arba teisės aktus, reglamentuojančius duomenų apsaugą, Duomenų tvarkytojas, Duomenų valdytojui pareikalavus, įsipareigoja atlyginti žalą, padarytą dėl atitinkamo pažeidimo. Duomenų tvarkytojas užtikrina, kad atlygins Duomenų valdytojui bet kokius nuostolius, atsiradusius dėl pateiktų pretenzijų ir (ar) paskirtų baudų, taip pat bet kokius kitus nuostolius, kurie kiltų Duomenų tvarkytojui, jo subtvarkytojams, darbuotojams ar kitiems jo įgaliotiems ar jo vardu veikiantiems asmenims pažeidus šios Sutarties nuostatas arba Reglamento ar kitų taikomų asmens duomenų apsaugą reglamentuojančių teisės aktų reikalavimus. |
| * 1. Neapribojant Sutarties nuostatų dėl teisės į nuostolių atlyginimą ir atsakomybės taikymo, jeigu Duomenų tvarkytojas pažeidžia Reglamentą nustatydamas tvarkymo tikslus ir priemones, Duomenų tvarkytojas duomenų tvarkymo požiūriu laikytinas duomenų valdytoju ir tokiu būdu prisiima visą atsakomybę už tokį duomenų tvarkymą. |
| * 1. Už šios Sutarties vykdymą nėra mokamas joks papildomas atlygis Duomenų tvarkytojui. Asmens duomenų tvarkymas yra sudėtinė Paslaugų sutarties paslaugų dalis, o užmokestis už duomenų tvarkymą įeina į Paslaugų sutarties paslaugų kainą. |
| 1. **AUDITO ATLIKIMAS** |
| * 1. Su sąlyga, kad Duomenų tvarkytojo nebus reikalaujama pateikti arba leisti susipažinti su informacija apie (i) kitus Duomenų tvarkytojo klientus, (ii) kitas išorines ar vidines neviešas Duomenų tvarkytojo ataskaitas, Duomenų valdytojas ir (arba) Duomenų valdytojo paskirtas nepriklausomas auditorius turi teisę šios Sutarties galiojimo laikotarpiu bet kada atlikti Duomenų tvarkytojo ir jo subtvarkytojų auditą bei patikrinimus, laikantis Sutarties sąlygų ir pranešus apie tai bent prieš 5 darbo dienas. Vis dėlto, šios Sutarties pagrindu atliekami auditai apsiriboja Duomenų tvarkytojo įsipareigojimų pagal šią Sutartį vykdymo vertinimu. Tokį auditą galima atlikti ne dažniau kaip vieną kartą per 12 mėnesių, išskyrus atvejus, kai nustatomas asmens duomenų saugumo pažeidimas. |
| * 1. Šalys sutinka, kad kompetentinga priežiūros institucija turi teisę atlikti Duomenų tvarkytojo auditą, kuris būtų tokio paties masto ir kuriam būtų taikomos tokios pačios sąlygos kaip ir Duomenų valdytojo auditui, pagal taikytinus duomenų apsaugos teisės aktus. |
| 1. **INFORMACIJOS SAUGUMAS IR KONFIDENCIALUMAS** |
| * 1. Duomenų tvarkytojas užtikrina, kad, priklausomai nuo Duomenų tvarkytojo teikiamų paslaugų, ėmėsi tinkamų techninių ir organizacinių priemonių tvarkomiems asmens duomenims apsaugoti ir laikosi visų Duomenų valdytojo nurodytų duomenų saugumo politikų ir instrukcijų bei pateikia Duomenų valdytojui savo IT saugumo politiką arba taikomų saugumo priemonių sąrašą. Priemonės turi užtikrinti tinkamą saugumo lygį, atsižvelgiant į: |
| * + 1. esamas technines galimybes; |
| * + 1. priemonių sąnaudas; |
| * + 1. ypatingą riziką, susijusią su asmens duomenų tvarkymu; ir |
| * + 1. specialių kategorijų asmens duomenų tvarkymą. |
| * 1. Duomenų tvarkytojas taiko šias technines ir organizacines priemones: |
| * + 1. fizinės prieigos apsaugą. Neprižiūrimos Duomenų tvarkytojo patalpos, su kompiuterine įranga ir asmenine informacija, turi būti laikomos užrakintos, siekiant apsaugoti asmens duomenis nuo neteisėto naudojimo, poveikio ar vagystės; |
| * + 1. duomenų atkūrimo procesą, skirtą nuskaityti asmens duomenis, atkurtus iš atsarginių kopijų; |
| * + 1. leidimų kontrolę, pagal kurią prieiga prie asmens duomenų galima per techninę leidimų kontrolės sistemą. Leidimas turi galioti tik tiems asmenims, kuriems asmens duomenys reikalingi tiesioginėms darbo funkcijoms atlikti. Vartotojo vardai ir slaptažodžiai turi būti privatūs ir negali būti perduoti kitiems subjektams. Taip pat turi būti nustatytos leidimų paskirstymo ir panaikinimo procedūros; |
| * + 1. galimybę registruoti prisijungimus prie asmens duomenų (angl. *logs*). Turi būti sudarytos sąlygos retrospektyviai peržiūrėti tokius prisijungimus duomenų bazėse; |
| * + 1. saugią komunikaciją, kai išoriniai duomenų perdavimo ryšiai apsaugoti naudojant technines funkcijas; taip pat turinio šifravimą tranzitu perduodamuose duomenų perdavimo kanaluose už Duomenų tvarkytojo kontroliuojamų sistemų; |
| * + 1. procesus, skirtus saugiam asmens duomenų naikinimui užtikrinti, kai fiksuotos arba keičiamos laikmenos nebenaudojamos pagal paskirtį; |
| * + 1. susitarimų dėl konfidencialumo su paslaugų teikėjais, kurie teikia asmens duomenų saugojimui naudojamos įrangos aptarnavimą ir priežiūrą, sudarymą. |
| * 1. Be Duomenų valdytojo išankstinio sutikimo, Duomenų tvarkytojas įsipareigoja neatskleisti tvarkomų asmens duomenų jokioms trečioms šalims, išskyrus pasitelktus subtvarkytojus, kaip nurodyta šioje Sutartyje. |
| 1. **BAIGIAMOSIOS NUOSTATOS** |
| * 1. Ši Sutartis galioja tol, kol Duomenų valdytojo nurodymu yra atliekami duomenų tvarkymo veiksmai siekiant vykdyti Paslaugų sutartį ir įgyvendinti duomenų tvarkymo tikslus. Nutrūkus Šalių bendradarbiavimui, automatiškai nutrūksta ir ši Sutartis. |
| * 1. Šalys aiškiai patvirtina, kad šios Sutarties galiojimas yra būtinas tinkamam Paslaugų sutarties vykdymui, todėl nutraukus šią Sutartį ar jai kitaip pasibaigus, automatiškai nutrūksta ir Paslaugų sutartis. |
| * 1. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Tokiu atveju Šalys įsipareigoja negaliojančią nuostatą pakeisti galiojančia nuostata taip, kad ji savo teisine ir ekonomine prasme būtų kiek įmanoma artimiausia negaliojančiai nuostatai. |
| * 1. Visi Sutarties pakeitimai ir papildymai gali būti atliekami tik abiejų Šalių bendru susitarimu raštu. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data. |
| * 1. Bet kokie nesutarimai ar ginčai, kylantys tarp Šalių dėl Sutarties, sprendžiami Paslaugų sutartyje nustatyta tvarka. |
| * 1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė. |
| * 1. Visi pranešimai, sutikimai ar kita informacija pagal Sutartį teikiami Paslaugų teikimo sutartyje nustatyta tvarka. |
| * 1. Priedai, sudaryti pagal šią Sutartį, yra neatskiriama šios Sutarties dalis. |
| * 1. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai. |
| * 1. Ši Sutartis yra sudaryta lietuvių kalba. |
| **11. ŠALIŲ REKVIZITAI**   |  |  |  | | --- | --- | --- | |  |  |  | | Duomenų valdytojas |  | Duomenų tvarkytojas | |  |  |  | | **UAB GRINDA** |  | [JURIDINIO ASMENS PAVADINIMAS] | | Eigulių g. 32, LT-03150 Vilnius  Juridinio asmens kodas 120153047 |  | [JURIDINIO ASMENS ADRESAS]  Juridinio asmens kodas [KODAS] | | DIREKTORIUS  (pareigos)  JONAS DAVIDAVIČIUS  (vardas, pavardė)  (parašas) |  | (pareigos)  (vardas, pavardė)  (parašas) | |

|  |  |
| --- | --- |
|  | |
| **PRIEDAS Nr. 1 prie METAI, MĖNESIS, DIENA Duomenų tvarkymo sutarties** |
| **DUOMENŲ TVARKYMO OPERACIJOS** |
| 1. **Duomenų tvarkymo tikslai**   Paslaugų pagal Paslaugų teikimo sutartį Duomenų tvarkytojas tvarkys duomenis, susijusius su darbuotojo vardas, pavardė, adresas. |
| 1. **Asmens duomenų kategorijos**   *Duomenų kategorijos:* vardas, pavardė, adresas. |
| 1. **Duomenų subjektų kategorijos**   Duomenų valdytojo darbuotojai |
| 1. **Tvarkymo operacijos**   *Nurodykite tvarkymo operacijas, kurias Duomenų tvarkytojas atliks kiekvienam numatytam tvarkymo tikslui pasiekti.* |
| Rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, taip pat sugretinimas ar sujungimas su kitais duomenimis, ištrynimas arba sunaikinimas. |
| 1. **Duomenų tvarkymo vieta:** Lietuva |

**PRIEDAS NR. 2. DUOMENŲ TVARKYTOJO SUBTVARKYTOJŲ SĄRAŠAS**

|  |  |  |  |
| --- | --- | --- | --- |
| Pavadinimas | Registruotas adresas ir veiklos šalis, duomenų tvarkymo vieta | Kontaktiniai duomenys | Teikiamos paslaugos rūšis ir duomenų tvarkymo aprašymas |
| - | - | - | - |